《永嘉真觉大师真赞》
宋代·释德洪

情根无功，意识无作。现量圆成，见闻知觉。如镜受灯，光无坏杂。

烈火焚烧，河流湍逝。谷风怒号，大地依止。俱无知思，亦复如是。

此涅槃门，如鼓涂毒。曹溪挝之，闻者僵仆。以椎授公，万像惊缩。

光明之语，粲如日星。精严之行，清如玉冰。惟不传者，与空相应。

我初学道，如握与拳。晚乃觉之，如手安然。有时而用，搏取大千。

作者简介：年十四，父母双亡，依三峰靘禅师为童子。哲宗元祐四年（1089），试经於东京天王寺，冒惠洪名得度为僧。四年后南归，依真净禅师於庐山归宗寺，随真净迁洪州石门。二十九岁始，游方东吴、衡山、金陵等地，住金陵清凉寺。冒名剃度事发，入狱一年，勒令返俗。后至东京，入丞相张商英、枢密郭天信门下，再得度，赐名宝觉圆明禅师。徽宗政和元年（1111），张、郭贬黜，亦受牵连，发配朱崖军（今海南三亚）。三年，得释。四年，返筠州，馆於荷塘寺。后又被诬以张怀素党系南昌狱百馀日，遇赦，归湘上南台。高宗建炎二年卒，年五十八。